Mooimaaksessie: Jacolet Odendaal (34) - 'Ek het vir seker meer selfvertroue' | SARIE
FOTO: Jacolet Odendaal
Mooimaaksessie: Jacolet Odendaal (34) – 'Ek het vir seker meer selfvertroue'
Die 34-jarige Jacolet Odendaal van Proteahoogte trou binnekort. Dié bemarker het vir 'n mooimaaksessie gegaan om 'n idee te kry van wat sy op die groot dag met haar grimering en hare kan doen.
Jacolet se voor- en ná-foto
Wat sê Jacolet?
Klassiek met baie swart. Ek het geleer dat ek dalk meer met kleur moet begin speel, want dit lyk glad nie so sleg nie.
Die natuurlike voorkoms van my grimering.
Hoe maklik is dit om dié nuwe styl te onderhou?
Die hare sal ek nie self kan regkry nie, maar die grimering sal ek wel elke dag kan doen.
Ek het vir seker meer selfvertroue!
Ek het Jacolet se hare reguit geblaas en met sagte krulle gestileer. Sy het die mooiste oë, wat ek met 'n swart oogomlyner gedefinieer het. Die perskekleur lip het haar voorkoms afgerond.
Ons het besluit op 'n vrolike voorkoms met skakerings van appelkoos. Jacolet het pragtig gelyk in die roomkleurige chiffontoppie met appelkoos krale en serpie. Die appelkoos chiffontoppie met goue detail op die arm het gesorg vir 'n glansryke voorkoms. Om die sessie af te sluit het ons haar in 'n kantrokkie afgeneem.
Jacolet is kamerasku, maar sy was gou op haar gemak! Danksy 'n waaier het ons haar hare 'n voller voorkoms op die foto's gegee. Onthou ook altyd dat as jou foto van effens bo geneem word, om jou ken af te hou. Mense is bang vir 'n dubbelken, maar dit wys glad nie op die kamera nie.
Jacolet trou binnekort en het besluit op 'n fotosessie om bietjie raad te kry oor haar grimering asook haar hare vir die groot dag.